A red sign with a rooster on it

Description automatically generatedPreses relīze

2025. gada 8. augusts

Viļņa

**Candy POP stiprina savas pozīcijas pasaules saldumu tirgū – kļūst par oficiālo Hershey izplatītāju Baltijā**

Lietuvas uzņēmums Konfesta, kas pārvalda specializēto mazumtirdzniecības zīmolu Candy POP un uztur ciešas attiecības ar vadošajiem mazumtirgotājiem visā Baltijā, ir kļuvis par oficiālo SRG International partneri – The Hershey Company pilnvaroto izplatītāju Eiropā.

Pateicoties šai stratēģiskajai sadarbībai, Candy POP tagad darbojas kā oficiālais Hershey produktu izplatīšanas partneris visās Baltijas valstīs. Šāda mēroga sadarbība ir rets sasniegums Lietuvā, kas stiprina ne tikai uzņēmuma pozīcijas, bet arī reģiona lomu globālajā piegādes ķēdē.

**No pirmajām sarunām līdz parakstam – gads ceļā uz sadarbību**

The Hershey Company pašlaik ir lielākais šokolādes ražotājs ASV, kam pieder vairāk nekā 90 zīmolu. Uzņēmums kontrolē vairāk nekā trešdaļu ASV šokolādes tirgus, pārspējot tādus gigantus kā Mars Inc., Ferrero, Mondelez International un Nestlé.

“Viss process aizņēma aptuveni gadu – no sākotnējām sarunām līdz līguma parakstīšanai. Mēs izgājām cauri detalizētam un rūpīgam izvērtēšanas procesam, kas apliecina SRG International augstos standartus sadarbības partneriem. Viņi īpaši pievērsa uzmanību mūsu augošajam vairumtirdzniecības tīklam, pierādītajiem pārdošanas rezultātiem un stiprajām attiecībām ar mazumtirgotājiem visā reģionā,” norāda Dovydas Juškys, Candy POP līdzdibinātājs un grupas izpilddirektors.

**Mērķis: dubultot pārdošanas rezultātus reģionā**

Pēc Dovydas Juškys teiktā, viens no Candy POP galvenajiem mērķiem ir divkāršot Hershey produktu pārdošanas apjomu Baltijas reģionā tuvāko divu gadu laikā. Šie ambiciozie plāni balstās uz pieaugošo patērētāju interesi par pasaulē populārām konfektēm un uzkodām.

„Tikai divus gadus atpakaļ, mums bija jāapliecina saviem mazumtirdzniecības partneriem, ka augstākās klases amerikāņu saldumiem un uzkodām – kas tobrīd tika uzskatītas par nišas produktiem mūsu tirgū – ir reāls komerciāls potenciāls. Šodien Candy POP produktu sortiments jau ir plaši pārstāvēts vadošajās mazumtirdzniecības ķēdēs visā Baltijā. Šādi rezultāti nepaliek nepamanīti – un mēs esam gatavi uzņemties vadību šī segmenta izaugsmē visā reģionā,” saka Dovydas Juškys.

Kā norāda Dovydas Juškys, tuvākajā nākotnē galvenā uzmanība tiks pievērsta **Reese’s** produktu līnijai – vienam no pieprasītākajiem zīmoliem ASV, kas jau ir nostiprinājis savas pozīcijas Baltijas reģionā. Hershey’s šokolādes, Jolly Rancher, Twizzlers, Ice Breakers un citas ikoniskas uzkodas arī būs redzamas veikalu plauktos arvien biežāk.

Candy POP turpina stiprināt savu produktu klāstu un izplatīšanas kanālus, darbojoties gan vairumtirdzniecības, gan mazumtirdzniecības kanālos. Pašlaik Candy POP vairumtirdzniecības tīklu veido vairāk nekā 20 mazumtirdzniecības ķēdes, kas kopumā aptver ap 3 000 tirdzniecības punktu (POS). Uzņēmums pārvalda arī 34 mazumtirdzniecības veikalus Lietuvā, Latvijā, Igaunijā un Polijā. Šogad Candy POP veikalu tīklam tiks pievienotas vēl trīs jaunas lokācijas.

Papildus The Hershey Company produktiem, Candy POP ir arī Ferrara Group oficiālais pārstāvis Baltijas valstīs, piedāvājot tādus zīmolus kā Nerds, Laffy Taffy, Black Forest un citus.

**Par Candy POP**

Candy POP ir vadošais specializētais mazumtirdzniecības tīkls Baltijas valstīs, kas piedāvā rūpīgi atlasītu saldumu, uzkodu un dzērienu klāstu, galvenokārt no ASV, Āzijas un citiem eksotiskiem reģioniem. Uzņēmums pārvalda 34 veikalus Lietuvā, Latvijā, Igaunijā un Polijā. 2024. gadā Candy POP uzņēmumu grupas konsolidētais apgrozījums sasniedza 22 miljonus eiro.